Kampung Assam Jawa

Kampung Assam Jawa () ialah sebuah kampung di bawah pentadbiran Mukim Api-Api dalam Daerah Kuala Selangor, Malaysia. Kawasan perkampungan ini mempunyai poskod terdiri iaitu 45700 Bukit Rotan. Kawasan petempatan ini berdekatan dengan Bukit Rotan, Kampung Pasir Tuntung, Taman Belibis, Taman Raja Udang dan Taman Assam Jawa. Kampung Assam Jawa diurus tadbir oleh Kerajaan Negeri Selangor melalui Majlis Perbandaran Kuala Selangor (MPKS).

 Demografi 
Berdasarkan laman web Smart Desa Selangor, Kampung Assam Jawa mempunyai jumlah penduduk seramai 31,000 orang yang terdiri dari tiga kaum utama di Malaysia iaitu Melayu, Cina serta India.Kajian Perancangan Fizikal Desa Negeri Selangor 2016. Bahagian Pembangunan, Pejabat Tanah dan Daerah Kuala Selangor. Dicapai pada 14 Oktober 2021. Bilangan pendapatan isi rumah di kampung ini ialah sebanyak RM1001 hingga RM2000. Aktiviti ekonomi di Kampung Assam Jawa aktiviti pelancongan serta penjualan produk Usahawan Kecil dan Sederhana (IKS).

 Sejarah 
Kampung Assam Jawa telah diiktirafkan sebagai kampung yang telah berusia melebihi 100 tahun. Petempatan Kampung Assam Jawa diwujudkan pada tahun 1900 dan nama kampung ini berasal daripada pokok asam jawa yang banyak tumbuh di kawasan persekitaran pada awal penerokaan kampung ini.Pelan Halatuju Strategik Desa Negeri Selangor 2035. m/s 6.4-13. Selain itu, pada tahun 2015, Kampung Assam Jawa telah mendapat Anugerah Kampung Tradisional Terbaik untuk Daerah Kuala Selangor tempat ketiga dan pada tahun 2016, kampuung ini telah memenangi pengiktirafan Kampung Terbaik Peringkat Daerah Kuala Selangor.Pelan Halatuju Strategik Desa Negeri Selangor 2035. m/s 5.3-3.

 Pentadbiran 
Kampung Assam Jawa terletak di bawah seliaan Penghulu Mukim Api-Api. Kawasan perkampungan ini dipimpin oleh seorang ketua kampung yang bertangungjawab unuk menjaga keselamatan serta ketenteraman penduduk di setiap kawasan kampung tersebut; pemegang jawatan terkini bagi jawatan tersebut ialah Ramli bin Yusop. Dari segi politik, kawasan perkampungan ini berada di dalam kawasan Dewan Undangan Negeri Selangor,  yang kini dipimpin oleh Juwairiya Zulkifli sejak tahun 2018 lagi yang dari Parti Pakatan Harapan manakala untuk di Dewan Rakyat, kawasan ini berada di dalam Kuala Selangor.

 Kemudahan 
 Pendidikan 
Terdapat dua sekolah rendah di Kampung Assam Jawa, iaitu Sekolah Kebangsaan Assam Jawa dan Sekolah Jenis Kebangsaan (Cina) Pui Chi. Sekolah rendah yang disebut tadi masing-masing telah diwujudkan sejak tahun 24 Oktober 1892 dan 1936. Manakala pendidikan rendah agama Islam, Kampung Assam Jawa juga menyediakan sebuah sekolah rendah agama, iaitu Sekolah Rendah Agama Assam Jawa berhadapan dengan Balai Penghulu Mukim Api-Api/Ijok. Selain itu, terdapat dua tadika di kampung ini yang dalam kondisi baik.

 Keagamaan 
Kawasan perkampungan ini mempunyai satu Masjid Kawasan (Masjid Kariah) iaitu diberi nama yang sama dengan kampung ini, Masjid Kampung Assam Jawa dan beberapa buah surau kecil. Binaan Masjid Kampung Assam Jawa berbentuk segi empat dan mempunyai kubah dan menara, dinding masjid ini dihiasi dengan seni khat Islam. Menurut akhbar Berita Harian terbitan 9 November 1961, Masjid Kampung Assam Jawa baharu telah dibina bagi menggantikan masjid lama yang tidak boleh digunakan lagi kerana ia sudah condongdan memakan kos sebanyak $30,000. Dicapai pada 21 Oktober 2021. Masjid ini dapat menampung lebih kurang 500 jemaah dalam satu-satu masa. Selain itu, terdapat satu binaan tokong dan kuil yang dalam kondisi yang baik.

 Lain-lain 
Klinik Desa Assam Jawa.|thumb
Terdapat cadangan untuk pemasangan lampu jalan berjenis LED dan solar di sekitar jalan raya di Kampung Assam Jawa. Pada masa kini, Kampung Assam Jawa, hanya mempunyai dewan orang ramai yang terletak di hadapan Jalan Kuala Selangor-Kepong . Hampir setiap rumah penduduk mempunyai kemudahan elektrik dan air yang lengkap. Dipetik dari Berita Harian terbitan 19 Januari 1968, kemudahan elektrik di kampung ini telah diuruskan oleh Tenaga Nasional Berhad (Lembaga Letrik Negara) iaitu dengan mendirikan tiang-tiang elektrik bagi bekalan elektrik di sekitar kawasan penduduk. Dicapai pada 21 Oktober 2021. Selain itu, terdapat cadangan untuk menaiktaraf sistem bekalan air, sistem pembetungan dan jalan raya sedia ada di kawasan ini.Pelan Halatuju Strategik Desa Negeri Selangor 2035. m/s L-7.Pelan Halatuju Strategik Desa Negeri Selangor 2035. m/s L-8. Kampung ini juga dilengkapi dengan sebuah klinik desa dekat persimpangan di Jalan Kapar.

 Pengangkutan 
 Kenderaan bermotor 
Jalan Kapar  dan Jalan Kuala Selangor-Kepong  ialah jalan raya utama penduduk setempat.

 Perkidmatan Bas 
Bas Wawasan Sutera laluan 740 dan Bas Selangor Omnibus laluan 100 (Hab Lebuh Pudu-Kuala Selangor) berkhidmat di sekitar kawasan Kampung Assam Jawa.

 Rujukan 
 Petikan 

 Sumber 


Assam Jawa